מוטסים עלי

מוטסים עלי (בערבית: معتصم علي; תעתיק מדויק: מעתצם עלי; נולד ב-15 בדצמבר 1986) הוא פעיל זכויות אדם ואחד ממנהיגי הקהילה הסודאנית והאפריקאית בישראל. מאז 2013 הוא מכהן כמנכ״ל המרכז לקידום פליטים אפריקאים ARDC. זכה למעמד של פליט לאחר מאבק ציבורי ומשפטי שהתנהל בין השנים 2014–2016, ובכך הפך למבקש המקלט הראשון מדארפור, אשר מדינת ישראל מכירה במעמדו כפליט. מוטסים עלי נולד בכפר דבה נאירה שבחבל דארפור אשר במערב סודאן. הוריו אנשי חינוך, ויש לו ארבע אחיות ואח. כשהיה בן 16 עזב עלי לח'רטום, בירת סודאן, שם השלים לימודי תואר ראשון בגאולוגיה באוניברסיטת אומדורמן (אנ') בשנים 2003–2007. כשהיה בן 19, כפרו נשרף ונהרס לגמרי בידי כוחות הצבא הסודאני (אנ') ומיליציות ג'נג'וויד. משפחתו הצליחה להימלט, ומאז ואילך היא מתגוררת במחנה הפליטים אבו שוק שבצפון דארפור. כסטודנט, עלי היה פעיל פוליטי כנגד המשטר במסגרת התנועה לשחרור סודאן (אנ'). בשל פעילותו הפוליטית נכלא שלוש פעמים, עבר עינויים והיה נתון תחת מעקב. עקב האיום על חייו וביטחונו ברח עלי מסודאן למצריים. במצרים, עלי היה נתון בסכנת הסגרה למולדתו עקב שיתוף הפעולה בין שלטונות מצרים לשלטונות סודאן. עקב כך ברח לישראל, שאינה מקיימת יחסים דיפלומטיים עם סודאן. עלי חצה את הגבול בין מצרים לישראל באופן בלתי חוקי ב-5 במאי 2009. בהגיעו לישראל, נכלא עלי בכלא סהרונים למשך ארבעה חודשים. לאחר שחרורו עבד במפעל בטבריה, ולאחר מכן במלון בתל אביב. עלי ערך מאמצים למילוי טופס בקשת מקלט החל מ-2010, אולם עד 2012 לא נמצא ערוץ שאפשר לו לעשות זאת. הוא הגיש את בקשת המקלט שלו בסוף 2012. הבקשה לא נדונה במשך למעלה משלוש שנים. בשנת 2013 עזב את עבודתו במלון כדי להתמסר לפעילות חברתית ופוליטית. הוא השתתף כפעיל בסיעת "עיר ללא גבולות" במסגרת הבחירות המוניציפליות לעיריית תל אביב, מונה לתפקיד מנכ"ל המרכז לקידום פליטים אפריקאים ARDC, והיה ממובילי מחאת מבקשי המקלט בינואר 2014, אשר בשיאה התקיימו שביתה והפגנה בת 20,000 משתתפים בכיכר רבין בתל אביב. בינואר 2014, כשבוע וחצי לאחר הפגנת מבקשי המקלט, קיבל עלי זימון למתקן חולות. עלי עתר כנגד הזימון לבית המשפט המחוזי בתל אביב באמצעות המוקד לפליטים ולמהגרים על ידי עו"ד אסף וייצן, שייצג אותו גם בהמשך מאבקו המשפטי. בעתירתו טען עלי כי זימונו למתקן חולות לא נומק על ידי הרשויות, וכי לא נערך לו שימוע לפני מסירתו. בעקבות העתירה זימונו למתקן הוקפא לזמן מה, אך לאחר מכן הוא חודש, ובמאי 2014 נאלץ עלי להתייצב במתקן חולות. בשל המעבר למתקן חולות, נאלץ מוטסים עלי להתפטר מתפקידו כמנכ"ל ARDC. בזמן שהותו במתקן, הוא השתתף בארגון הפגנות, צעדות וצעדי מחאה נוספים כנגד הפעלת מתקן זה בפרט, ומדיניות ישראל כלפי מבקשי מקלט בכלל. חלק מצעדי המחאה היו כרוכים בהפרה של תנאי השהייה במתקן, כגון החובה להתייצב לצורך חתימה שלוש פעמים ביום. בעקבות כך, ביוני 2014 הועברו עלי ופעילים נוספים ממתקן חולות לכלא סהרונים לתקופה של 30 יום. במהלך השנים 2014–2016 הגיש עלי שלוש עתירות מנהליות לבתי משפט מחוזיים, וכן שני ערעורים ועתירה אחת לבית המשפט העליון, בבקשה כי המדינה תכריע לגבי בקשת המקלט שהגיש. במהלך 2014 נקבע ריאיון לצורך בירור בקשתו של עלי לקבלת מקלט בישראל, אך גם לאחר מכן הבקשה לא נבחנה זמן ממושך. ב-6 יולי 2015 הורה היועץ המשפטי לממשלה יהודה וינשטיין לשחרר את מוטסים עלי ממתקן חולות בשל סחבת בבחינת בקשת המקלט שלו. לאחר שחרורו, שב עלי לכהן כמנכ"ל המרכז לקידום פליטים אפריקאים ARDC. ביוני 2016 קיבל שר הפנים אריה דרעי את בקשת המקלט של עלי, והעניק לו הכרה כפליט מטעם מדינת ישראל. בכך הפך עלי לאדם החמישי מבין קהילת מבקשי המקלט בישראל, ולמבקש המקלט הראשון מדארפור, אשר מדינת ישראל מכירה במעמדו כפליט. בשנת 2015, החל עלי ללמוד לתואר ראשון במשפטים במרכז האקדמי למשפט ולעסקים ברמת גן. במהלך שנת 2016, עזב את תפקידו כמנכ"ל ARDC על מנת להתמסר ללימודי המשפטים, ומאז מוסיף לפעול בARDC כחבר ועד מנהל, ולהיות פעיל בקרב הקהילה הסודאנית והאפריקאית בישראל.. נכון ל-2020, לומד לתואר שני באוניברסיטת ג'ורג' וושינגטון. באפריל 2016 זכה עלי באות האיש ההולך לאקטיביזם אורבני. בספטמבר 2016 זכה עלי בפרס Gallanter למנהיגי צדק חברתי בישראל, בטקס שהתקיים בסן פרנסיסקו. בהרצאותיו ובראיונות עמו, מוטסים עלי נוהג לציין כמקורות השראה מרכזיים את מאבקיהם הבלתי אלימים של נלסון מנדלה ומרטין לותר קינג, וכן את אישיותו של אביו. אמנה בדבר מעמדם של פליטים זכויות האדם המוקד לפליטים ולמהגרים המרכז לקידום פליטים אפריקאים ARDC דארפור רצח העם בדארפור ג'נג'וויד מתקן חולות נאומו של מוטסים עלי ליום דרפור, אפריל 2013, באתר הוועד למאבק ברצח עם עיר ללא גבולות (כתבה מצולמת), 8.10.2013, ערוץ 10 מוטסים עלי וח"כ איילת שקד - מפגש קצוות, המערכת עם מיקי חיימוביץ', ערוץ 2 (רשת) מוטסים עלי מתארח בפאנל אולפן שישי, חדשות ערוץ 2, 12.1.2016 אילן ליאור, מוטסים עלי: "אם אשב במתקן חולות, מי יאבק?", באתר הארץ, 4 במאי 2014 גלעד שלמור, ‏נכלא מנהיג מחאת המסתננים, באתר ‏מאקו‏, 8 במאי 2014 גלעד שלמור, ‏המשבר הכלכלי ביוון נמשך, באתר ‏מאקו‏, 7 ביולי 2015 ורד לי, מוטסים עלי משתחרר בהדרגה מהטראומה של מתקן חולות, באתר הארץ, 21 ביולי 2015 גלעד שלמור, ‏הוכר כפליט: "צדק גם לחבריי", באתר ‏מאקו‏, 26 ביוני 2016 מוביל מחאת מבקשי המקלט, מותאסים עלי, קיבל מעמד פליט (כתבה מצולמת), 26.6.2016, רשות השידור, מבט מוטסים עלי, ‏"חוק הפיקדון? שרדנו רצח עם, נעבור גם את זה", באתר ‏מאקו‏, 22 ביוני 2017 קיית לינטהיקום, אפריקאי מחפש הבנה ומקלט בישראל, 26.3.2014, לוס אנג'לס טיימס "אני בנו של אבי" - הרצאת TED מאת מוטסים עלי, TEDxBGU, אוניברסיטת בן-גוריון בנגב, מאי 2014 השנה שלי במתקן השהייה למבקשי מקלט (ריאיון מצולם), 7.7.2015, i24news ביקור חוזר בחולות (ריאיון מצולם בעקבות פסיקת בג"ץ בנושא מתקן חולות מאוגוסט 2015, החל מדקה 6:35), 25.8.2015, i24news נאומו של מוטסים עלי בטקס קבלת פרס Gallanter למנהיגי צדק חברתי בישראל, שהתקיים בסן פרנסיסקו "מי אנחנו?", באתר המרכז לקידום פליטים אפריקאים ARDC (ארכיון) עומרי אפרים, לראשונה: מבקש מקלט מדרפור הוכר כפליט, באתר ynet, 23 ביוני 2016 מיה איידן, לראשונה: מבקש מקלט מדארפור הוכר כפליט, באתר Nana10, ‏23.6.2016 דנה ירקצי‏, מנהיג קהילת הזרים בישראל הוכר כפליט: "לא האמנתי שזה יקרה", באתר וואלה, 24 ביוני 2016 גלעד שלמור, ‏הוכר כפליט: "צדק גם לחבריי", באתר ‏מאקו‏, 26 ביוני 2016 מוביל מחאת מבקשי המקלט, מותאסים עלי, קיבל מעמד פליט, מבט, ערוץ 1 (כתבה מצולמת), באתר Youtube, ‏26.6.2016 ורד לי, מוטסים עלי משתחרר בהדרגה מהטראומה של מתקן חולות - שטח הפקר, באתר הארץ, 21 ביולי 2015 אילן ליאור, מוטסים עלי: "אם אשב במתקן חולות, מי יאבק?", באתר הארץ, 4 במאי 2014 עיר ללא גבולות: כתבה בערוץ 10, באתר Youtube, ‏8.10.2013 יובל גורן, כ-20 אלף מבקשי מקלט בכיכר רבין: "אנחנו שחורים וגאים", באתר nrg, ‏5.1.2014 אילן ליאור, מובילי מחאת מבקשי המקלט הועברו ממתקן חולות לכלא סהרונים, באתר הארץ, 24 ביוני 2014 מוטסים עלי מתארח באולפן שישי, חדשות ערוץ 2, באתר Youtube, ‏12.1.2014 גלעד שלמור, ‏נכלא מנהיג מחאת המסתננים, באתר ‏מאקו‏, 8 במאי 2014 דנה ויילר פולק‏, מנהיג מבקשי המקלט ישוחרר מ"חולות" בשל התעלמות מבקשתו למקלט, באתר וואלה, 7 ביולי 2015 גלעד שלמור, ‏המשבר הכלכלי ביוון נמשך, באתר ‏מאקו‏, 7 ביולי 2015 מערכת Time Out, אות האיש ההולך לאקטיביזם אורבני: האנשים שמשנים את המציאות שלנו, באתר TimeOut תל אביב, ‏14 באפריל 2016 Mutasim Ali - 2016 Gallanter Prize Recipient, Guardian of Democracy (ארכיון) Gallanter Prize to ARDC Board Member, ARDC, ‏September 24, 2016 "אני בנו של אבי" - הרצאת TED מאת מוטסים עלי (בשפה האנגלית), באתר Youtube, ‏מאי 2014